stanford-oval/wikipedia huggingface dataset:
รายชื่อโรงเรียนในจังหวัดเชียงราย
รายชื่อโรงเรียนในจังหวัดเชียงรายแบ่งตามที่ตั้ง > อำเภอเวียงเชียงรุ้ง

อำเภอเวียงเชียงรุ้งมี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงรายเขต 1 จำนวน 13 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษาเชียงราย จำนวน 1 โรงเรียน สังกัดเทศบาลตำบลบ้านเหล่า 1 โรงเรียน และสังกัดองค์การบริหารส่วนตำบลป่าซาง 1 โรงเรียน
| โรงเรียน | ตำบล | ระดับชั้น | สังกัด |
| --- | --- | --- | --- |
| โรงเรียนเทศบาล 1 (แม่เผื่อ) | ทุ่งก่อ | 11 !อนุบาล | ทต.บ้านเหล่า |
| โรงเรียนบ้านทุ่งก่อ (ใจประชานุเคราะห์) | ทุ่งก่อ | 12 !อนุบาล–ประถมศึกษา | สพป.เชียงราย เขต 1 |
| โรงเรียนบ้านน้ำตกพัฒนา (นพค.อุปถัมภ์) | ทุ่งก่อ | 12 !อนุบาล–ประถมศึกษา | สพป.เชียงราย เขต 1 |
| โรงเรียนบ้านปงเคียน | ดงมหาวัน | 13 !อนุบาล–มัธยมศึกษาตอนต้น | สพป.เชียงราย เขต 1 |
| โรงเรียนบ้านป่าซาง | ป่าซาง | 13 !อนุบาล–มัธยมศึกษาตอนต้น | สพป.เชียงราย เขต 1 |
| โรงเรียนบ้านป่าซางเหนือ | ป่าซาง | 12 !อนุบาล–ประถมศึกษา | สพป.เชียงราย เขต 1 |
| โรงเรียนบ้านโป่ง | ทุ่งก่อ | 12 !อนุบาล–ประถมศึกษา | สพป.เชียงราย เขต 1 |
| โรงเรียนบ้านร่องหวาย | ดงมหาวัน | 12 !อนุบาล–ประถมศึกษา | สพป.เชียงราย เขต 1 |
| โรงเรียนบ้านห้วยขี้เหล็ก | ป่าซาง | 22 !ประถมศึกษา | สพป.เชียงราย เขต 1 |
| โรงเรียนบ้านห้วยหมากเอียก | ป่าซาง | 13 !อนุบาล–มัธยมศึกษาตอนต้น | สพป.เชียงราย เขต 1 |
| โรงเรียนบ้านห้วยห้างป่าสา | ป่าซาง | 12 !อนุบาล–ประถมศึกษา | สพป.เชียงราย เขต 1 |
| โรงเรียนเวียงเชียงรุ้งวิทยา | ทุ่งก่อ | 13 !อนุบาล–มัธยมศึกษาตอนต้น | สพป.เชียงราย เขต 1 |
| โรงเรียนเวียงเชียงรุ้งวิทยาคม | ทุ่งก่อ | 34 !มัธยมศึกษา | สพม.เชียงราย |
| โรงเรียนอนุบาลดงมหาวัน | ดงมหาวัน | 12 !อนุบาล–ประถมศึกษา | สพป.เชียงราย เขต 1 |
| โรงเรียนอนุบาลเพลินจิต (เวียงเชียงรุ้ง) | ทุ่งก่อ | 01 !เตรียมอนุบาล–อนุบาล | สช. |
| โรงเรียนอนุบาลเวียงเชียงรุ้ง | ทุ่งก่อ | 12 !อนุบาล–ประถมศึกษา | สพป.เชียงราย เขต 1 |
| โรงเรียนอนุบาลหทัยชนก | ทุ่งก่อ |  !อนุบาล | สช. |
| โรงเรียนอนุบาลองค์การบริหารส่วนตำบลป่าซาง | ป่าซาง | 11 !อนุบาล | อบต.ป่าซาง |
คาบสมุทรเดลมาร์วา

แผนที่คาบสมุทรเดลมาร์วา
คาบสมุทรเดลมาร์วา (อังกฤษ: Delmarva Peninsula) คือคาบสมุทรขนาดใหญ่ทางชายฝั่งทิศตะวันออกของสหรัฐ อยู่ในรัฐเดลาแวร์และหลายส่วนทางชายฝั่งทิศตะวันออกของรัฐแมริแลนด์และรัฐเวอร์จิเนีย คาบสมุทรมีความยาว 170 ไมล์ (274 กิโลเมตร) และมีความกว้างตั้งแต่ 70 ไมล์ (113 กิโลเมตร) ใกล้ศูนย์กลาง และกว้าง 12 ไมล์ (19 กิโลเมตร) บริเวณคอคอดทางปลายทิศเหนือ และกว้างน้อยกว่านี้บริเวณปลายของแหลมชาลส์ คาบสมุทรมีขอบเขตติดกับอ่าวชีสอะพีกทางทิศตะวันตก, แม่น้ำเดลาแวร์, อ่าวเดลาแวร์ และมหาสมุทรแอตแลนติกทางทิศตะวันออก และแม่น้ำเอลก์รวมถึงคอคอดทางทิศเหนือ
โคซีคอต

| --- | --- |

ประเภท: บริษัทเอกชน
ก่อตั้ง: 2544 (เว็บไซต์) 2545 (บริษัท)
สำนักงานใหญ่: Gemmill Lane (off Club Street), สิงคโปร์
พื้นที่ให้บริการ: เอเชียตะวันออกและเอเชียตะวันออกเฉียงใต้ (โดยเฉพาะ สิงคโปร์)
บุคลากรหลัก: นิโคล ยี (Nicole Yee)
ผลิตภัณฑ์: CozyCot (เว็บไซต์และหนังสือพิมพ์) งานอีเวนท์ต่าง ๆ
รายได้สุทธิ: กว่า 1 ล้านดอลลาร์สหรัฐ
พนักงาน: 18
เว็บไซต์: http://www.cozycot.com/
โคซีคอต (อังกฤษ: CozyCot) เป็นเว็บไซต์เครือข่ายทางสังคมสำหรับสตรีจากเอเชียตะวันออกและเอเชียตะวันออกเฉียงใต้ (โดยเฉพาะ สิงคโปร์) ที่ได้จัดตั้งขึ้นในปี พ.ศ. 2544 โคซีคอตได้เปิดตัวหนังสือพิมพ์ ในปี พ.ศ. 2553
ประวัติ

CozyCot เริ่มต้นจากฐานบนอินเทอร์เน็ตที่สิงคโปร์ เมื่อเดือนพฤศจิกายน พ.ศ. 2544 โดยสมาชิกสามารถโพสต์ ความคิดเห็นและแลกเปลี่ยนประสบการณ์ความคิดจากการช้อปปิ้ง และเคล็ดลับทางแฟชั่น และแสดงความคิดเห็น และเมื่อสังคมออนไลน์ได้เติบโตมากขึ้น ผู้ก่อตั้ง นิโคล ยี (Nicole Yee) จึงได้เริ่มจัดงานให้กับสมาชิกได้พบปะสังสรรค์ร่วมกัน มีบริษัทแบนด์เนมหลายแห่งสังเกตเห็นถึงความเติบโตอย่างรวดเร็วของจำนวนสมาชิกและเสนอให้ความช่วยเหลือเธอในหลาย ๆ รูปแบบ เช่นการจัดงานต่าง ๆ ตามด้วยโครงการเชิงพาณิชย์ (การสัมมนาเชิงปฏิบัติการ เปิดตัวแนะนำสินค้า ช็อปปิ้งทางออนไลน์ เป็นต้น) ทำให้ (ตามด้วยการได้ติดอันดับเว็บไซต์ยอดนิยม 100,000 ของ Alexa) เกิดการถกเถียงกันว่า ควรจะมีการร่วมทุนกันจัดตั้งธุรกิจกันขึ้นหรือไม่ ในปี พ.ศ. 2545 นิโคล ยี ได้จัดตั้ง CozyCot Pte Ltd ขึ้นเพื่อทำการบริหารจัดการเครือข่ายเว็บไซต์ และต่อมาในปี พ.ศ. 2551 เธอได้ลงทุน 100,000 ดอลลาร์สหรัฐในการทำเว็บไซต์  จนมีรายได้มากกว่า 1 ล้านดอลลาร์สหรัฐในปี พ.ศ. 2552 ด้วยการเติบโตถึง 115%
จากการที่มีจำนวนผู้อ่านนิตยสารผู้หญิงของสิงค์โปร์ทางออนไลน์กันมากขึ้นเรื่อย ๆ จนพัฒนาพอร์ทัลเป็นสังคมออนไลน์สำหรับผู้หญิงในด้านของความงาม แฟชั่น และวิถีทางการดำเนินชีวิตที่ใหญ่ที่สุดในสิงคโปร์ โดยมีผู้เข้าเยี่ยมชมมากกว่า 500,000 คนต่อเดือน และยังได้แผ่ขยายออกตามภูมิศาสตร์สู่เอเชียตะวันออกและในสังคมของสตรีชาวเอเชียจากประเทศออสเตรเลียและนิวซีแลนด์ CozyCot จึงกลายเป็นหนึ่งในเว็บไซต์ท้องถิ่น "ที่ทำให้สิงคโปร์ปรากฏโดดเด่นบนแผนที่โลก" และเป็นเว็บไซต์สตรีที่ติดอันดับที่หนึ่งของ Hitwise Singapore Online Performance Award ทุกปีมาตั้งแต่ปี พ.ศ. 2549
เมื่อเดือนตุลาคม ปี พ.ศ. 2552 MindShare ได้เริ่มประกาศเปิดตัวเรียลลิตี้โชว์ออนไลน์กับ CozyCot ที่ใช้ชื่อในรายการว่า House Husbands  ซึ่งมุ่งเน้นกลุ่มผู้ชายที่ต้องการแสดงตนว่ามีความสามารถพอ ๆ กันทั้งในการดำเนินธุรกิจและการช่วยเหลือดูแลงานในบ้าน โดยผู้ร่วมรายการจะทำการแข่งขันเพื่อชิงรางวัลต่าง ๆ ในงานด้านการดูแลลูก
บริษัทยังได้จัดเสนอให้มีร้านค้าปลีกในพื้นที่ 1,000 ตารางฟุต ที่ Orchard Central (Ninki-Ô) และเปิดตัวหนังสือพิมพ์ CozyCot เมื่อเดือนพฤษภาคม ปี พ.ศ. 2553 และได้แต่งตั้ง Nielsen ทำการ วิเคราะห์เว็บไซต์ และ วัดผลผู้ชม (Nielsen ได้ทำการตรวจสอบเว็บไซต์ตั้งแต่ปี พ.ศ. 2548)
สังคม

ผู้ใช้ CozyCot ใช้ชื่อว่า "Cotters" จะเข้าร่วมแสดงความคิดเห็นในเรื่องของผลิตภัณฑ์ความงามและร่วมงานต่าง ๆ ที่จัดงานอีเวนท์โดยพนักงานของบริษัท โดยระบบการจัดเก็บคะแนน (ตามกิจกรรมแต่ละสถานที่) จะช่วยบริหารจัดการรางวัลตอบแทนแก่สมาชิกผู้ให้การสนับสนุน
แสดงความคิดเห็น

ห้องแสดงความคิดเห็นเริ่มต้นแรก ๆ เพื่อแบ่งปันความคิดเห็นด้านการชอปปิ้ง และเคล็ดลับทางแฟชั่น และการเสนอความคิดเห็น ขยายไปในส่วนเรื่องของบ้านและการอยู่อาศัย การเป็นมารดา อาชีพการงาน การเงิน เทคโนโลยี และการแต่งงาน ซึ่งเรียกชื่อว่า "แชนเนล" (ณ วันที่ 28 เมษายน พ.ศ. 2552) ห้องแสดงความคิดเห็นที่มีการกล่วถึงมีความพิเศษตรงที่ว่ามีหลากหลายหัวข้อ (เช่น สปา และ น้ำหอม) ซึ่งหลาย ๆ อย่างก็หาไม่ได้ในที่อื่น ๆ ภาษาหลักที่ใช้คือภาษาอังกฤษ แต่ก็มีภาษาจีน ปะปนอยู่บ้าง CozyCot ได้มีการอภิปรายในเรื่องการทำ ศัลยกรรมพาสติก ซึ่งมีผู้เข้าร่วมแสดงความคิดเห็นมากกว่า 1,000 คนและผู้เข้าชม 8 ล้านครั้ง ก็มีการใช้ภาษา เกาหลี ปนอยู่ด้วยโดยมีคนจีนบางส่วนเข้าชมในหัวข้อ เครื่องสำอางและการท่องเที่ยวในเกาหลีใต้
การรีวิว

โคซีคอตมีผลิตภัณฑ์ในคลังมากกว่า 35,000 ผลิตภัณฑ์ ที่สมาชิกสามารถทำการรีวิวิได้ โดยใช้ซอฟต์แวร์ สแกนเนอร์ ไอโฟน ทำให้ผู้ใช้สามารถดึงรีวิวสินค้าจากเว็บไซต์โคซีคอต ออกอ่านบาร์โค้ดผ่านกล้อง ไอโฟน ได้
งานอีเวนต์

โคซีคอตได้จัดงานอีเวนต์ต่าง ๆ เพื่อให้สมาชิกได้มีโอกาสพบปะกันผ่านการสัมมนาเชิงปฏิบัติการ การสัมมนากลุ่มย่อยต่าง ๆ การทดลอง (รถ) บนถนนจริง ๆ เป็นต้น เมื่อวันที่ 6–7 กันยายน 2551 โคซีคอตได้ร่วมกับ Citibank จัดงาน CozyCot Holy Grail Private Party เพื่อเฉลิมฉลองครบรอบ 7 ปี
ที่เกี่ยวข้องกับการพิมพ์

เมื่อเดือนเมษายน ปี พ.ศ. 2553 ได้เปิดตัว หนังสือพิมพ์ 200,000 ฉบับฟรีรายเดือน จำนวน 25 หน้า ชื่อ CozyCot
รางวัล

โคซีคอตได้รับรางวัลชนะเลิศเว็บไซต์แรกของผู้หญิงของประเทศสิงค์โปร์ที่ Hitwise Singapore Online Performance Award ติดต่อกันมาสี่ปี ตั้งแต่ปี พ.ศ. 2549
แหล่งข้อมูลอื่น

เว็บไซต์ทางการ
การเลือกตั้งผู้ว่าราชการกรุงเทพมหานคร พ.ศ. 2539

การเลือกตั้งผู้ว่าราชการกรุงเทพมหานคร พ.ศ. 2539 นับเป็นการเลือกตั้งผู้ว่าราชการกรุงเทพมหานคร เป็นครั้งที่ 5 สืบเนื่องจาก ร้อยเอก กฤษฎา อรุณวงษ์ ณ อยุธยา ได้ดำรงตำแหน่งผู้ว่าราชการกรุงเทพมหานคร จนครบวาระ จึงจัดให้มีการเลือกตั้ง ผู้ว่าราชการกรุงเทพมหานคร ในวันที่ 2 มิถุนายน พ.ศ. 2539
สถานการณ์ก่อนการเลือกตั้ง

สืบเนื่องจาก การเลือกตั้งผู้ว่าราชการกรุงเทพมหานคร ปี 2535 และ ร้อยเอก กฤษฎา อรุณวงษ์ ณ อยุธยา จาก พรรคพลังธรรม ได้รับการเลือกตั้ง
บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 2 มิถุนายน 2539
ผู้สมัครรับเลือกตั้ง

ในการเลือกตั้งครั้งนี้ มีผู้สมัครลงรับเลือกตั้งทั้งหมด 29 คน ซึ่งนับว่ามากที่สุดนับตั้งแต่จัดการเลือกตั้ง มีผู้สมัคร ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:
อากร ฮุนตระกูล (ผู้สมัครอิสระ) – สมาชิกสภาผู้แทนราษฎรกรุงเทพมหานคร (กันยายน 2535-2536) (หมายเลข 2)
วรัญชัย โชคชนะ (พรรคเอกภาพ) – นักกิจกรรมทางการเมือง (หมายเลข 3)
พลตรี จำลอง ศรีเมือง (พรรคพลังธรรม) – สมาชิกสภาผู้แทนราษฎรกรุงเทพมหานคร (มีนาคม 2535-2538), ผู้ว่าราชการกรุงเทพมหานคร (2528-2535) (หมายเลข 4)
พิจิตต รัตตกุล (ผู้สมัครอิสระ) – อดีต รัฐมนตรีช่วยว่าการกระทรวงวิทยาศาสตร์ เทคโนโลยี และ พลังงาน และ สมาชิกสภาผู้แทนราษฎรกรุงเทพมหานคร (2526-2531) โดยในการเลือกตั้งครั้งนี้ ยังได้รับการสนับสนุนจาก พรรคประชาธิปัตย์ อีกด้วย โดยทางพรรค ไม่ส่งผู้สมัครลงเลือกตั้งเลย (หมายเลข 5)
ร้อยเอก กฤษฎา อรุณวงษ์ ณ อยุธยา (พรรคประชากรไทย) – ผู้ว่าราชการกรุงเทพมหานคร (2535-2539) เนื่องจากในการเลือกตั้งครั้งนี้ พรรคพลังธรรมมีประสงค์จะส่ง พลตรี จำลอง ลงสมัครในนามพรรค ทำให้ ร้อยเอก กฤษฎา ลาออกจากพรรค และ ได้รับการเทียบเชิญจากทางพรรคประชากรไทย ให้ลงสมัครในนามของพรรค (หมายเลข 6)
สมิตร สมิทธินันท์ (ผู้สมัครอิสระ) – นักกิจกรรมทางการเมือง (หมายเลข 11)
ผลการเลือกตั้ง

ผลการเลือกตั้งผู้ว่าราชการกรุงเทพมหานคร พ.ศ. 2539
| หมายเลข | ผู้สมัคร | สังกัด | คะแนนเสียง |
| --- | --- | --- | --- |
| 5 | พิจิตต รัตตกุล | ผู้สมัครอิสระ | 764,994 |
| 4 | พลตรี จำลอง ศรีเมือง | พรรคพลังธรรม | 514,401 |
| 6 | ร้อยเอก กฤษฎา อรุณวงษ์ ณ อยุธยา | พรรคประชากรไทย | 244,002 |
| 2 | อากร ฮุนตระกูล | ผู้สมัครอิสระ | 29,084 |
| 3 | วรัญชัย โชคชนะ | ผู้สมัครอิสระ | 1,011 |
| 11 | สมิตร สมิทธินันท์ | ผู้สมัครอิสระ | 616 |
| 1 | ดำริห์ รินวงษ์ | ผู้สมัครอิสระ | 581 |
| 9 | พันตำรวจโท สุธี สุทธิศิริวัฒนะ | ผู้สมัครอิสระ | 522 |
| 7 | บุญญสิฐ สอนชัด | ผู้สมัครอิสระ | 504 |
| 13 | พันตำรวจเอก กำพล ยุทธสารประสิทธิ์ | ผู้สมัครอิสระ | 390 |
| 11 | รัก พจนะไพบูลย์ | ผู้สมัครอิสระ | 295 |
| 29 | มานิตย์ มาทวิมล | ผู้สมัครอิสระ | 280 |
| 24 | สิบเอก สุวัจน์ ดาราฤกษ์ | ผู้สมัครอิสระ | 224 |
| 25 | สัญชัย เตียงพาณิชย์ | ผู้สมัครอิสระ | 207 |
| 15 | ศุภชัย สิทธิเลิศประสิทธิ์ | ผู้สมัครอิสระ | 176 |
| 16 | พันตำรวจตรี สุขุม พันธุ์เพ็ง | ผู้สมัครอิสระ | 148 |
| 8 | วารินทร์ สินสูงสุด | ผู้สมัครอิสระ | 144 |
| 14 | สถิต พุทธจักรวาล | ผู้สมัครอิสระ | 134 |
| 12 | ธีเกียรติ ไม้ไทย | ผู้สมัครอิสระ | 133 |
| 10 | เทอดชน ถนอมวงศ์ | ผู้สมัครอิสระ | 101 |
| 20 | บุญช่วย วัฒนาวงศ์ | ผู้สมัครอิสระ | 96 |
| 28 | หม่อมราชวงศ์ นิตยจักร จักรพันธุ์ | ผู้สมัครอิสระ | 87 |
| 21 | ณัฐวิคม สิริอุไรกุล | ผู้สมัครอิสระ | 66 |
| 26 | ศิลป วรรณปักษ์ | ผู้สมัครอิสระ | 65 |
| 18 | สุชาติ เกิดผล | ผู้สมัครอิสระ | 64 |
| 19 | ชูศักดิ์ วรัคคกุล | ผู้สมัครอิสระ | 59 |
| 27 | ไอศูรย์ หมั่นรักเรียน | ผู้สมัครอิสระ | 57 |
| 23 | สอ เชื้อโพธิ์หัก | ผู้สมัครอิสระ | 51 |
| 22 | พินิจ สกุลพราหมณ์ | ผู้สมัครอิสระ | 40 |
| รวมคะแนนเสียงที่ให้ผู้สมัครทั้งหมด | รวมคะแนนเสียงที่ให้ผู้สมัครทั้งหมด | รวมคะแนนเสียงที่ให้ผู้สมัครทั้งหมด | 1,558,532 |
| บัตรเสีย | บัตรเสีย | บัตรเสีย | N/A |
| รวม | รวม | รวม | 1,558,532 |
ข้อมูล:
ปฏิกิริยาหลังจากการเลือกตั้ง

โดยการเลือกตั้งมีขึ้นในวันอาทิตย์ที่ 2 มิถุนายน ปีเดียวกัน ผลการเลือกตั้ง ปรากฏว่า ดร.พิจิตต ที่หาเสียงโดยชูนโยบายด้านสิ่งแวดล้อม และต้านมลพิษทางอากาศ ได้รับเลือกด้วยคะแนน 768,994 คะแนน คิดเป็นร้อยละ 43.53 ขณะที่ พล.ต.จำลอง ที่เคยชนะมาแล้วอย่างถล่มทลายเมื่อปี พ.ศ. 2528 และ พ.ศ. 2533 ได้คะแนน 514,401 คะแนน คิดเป็นร้อยละ 33.09
อนึ่ง การเลือกตั้งครั้งนี้มีผู้ออกมาใช้สิทธิคิดเป็นร้อยละ 51 มากกว่าครั้งที่ผ่าน ๆ มา โดยมีปรากฏการณ์ที่สำคัญที่เกิดขึ้น ได้แก่ แม้ว่าฝนจะตกหนัก และบางครอบครัวที่ได้เดินทางออกไปเที่ยวยังต่างจังหวัด ก็รีบกลับมาให้ทันการลงคะแนน อีกทั้งยังมีการสำรวจคะแนนความนิยมจากสถาบันการศึกษาต่าง ๆ บ่งชี้ว่า ดร.พิจิตต จะได้รับเลือกไปด้วยคะแนนเสียงขาดลอย ซึ่งผลก็ออกมาจริงตามนั้น ถึงขนาดที่คอลัมนิสต์ในหนังสือพิมพ์บางรายได้เขียนแสดงความยินดีต่อ ดร.พิจิตต ล่วงหน้า
เชิงอรรถ

↑  ในนามกลุ่มมดงาน
เทศมณฑลลอสแอนเจลิส

| เทศมณฑลลอสแอนเจลิส  Los Angeles County |
| --- | --- |
เทศมณฑล
County of Los Angeles
 ภาพจากบนลงล่าง, จากซ้ายไปขวา: ดาวน์ทาวน์แอนเจลิส เมื่อเดือนธันวาคม ค.ศ. 2007, เมืองเวนิสขณะที่พระอาทิตย์กำลังตกดิน, โรดิโอ ไลท์ ในเบอร์วารี ฮิว, ภาพดาวเทียมของเกาะซานตา คาลินา, ที่ตกปลากซานตาโมนิกา, อุทยานแห่งชาติแองเจิล, หินแวสเกส, ทุ่งดอกป็อบปี้หมู่บ้านเอตีโลพ
   ธง ตรา
สมญา: "L.A. County" แอล.แอ เคาน์ตี
ที่ตั้งของเทศมณฑลในรัฐแคลิฟอร์เนีย
ที่ตั้งของรัฐแคลิฟอร์เนียในสหรัฐ
ประเทศ:  สหรัฐ
รัฐ:  รัฐแคลิฟอร์เนีย 
เขต: ทางตอนใต้รัฐแคลิฟอร์เนีย
เขตนครบาล: มหาลอสแองเจอลิส
วันก่อตั้ง: 18 กุมภาพันธ์ ค.ศ. 1850
ตั้งชื่อจาก: เมืองลอสแองเจอลิส, ตามพระแม่มารีย์ ราชินีของนางฟ้า
ที่ตั้งเทศมณฑล: ลอสแอนเจลิส
เมืองใหญ่สุด: ลอสแอนเจลิส
เมืองในมณฑล: 88 เมือง
การปกครอง
 • ประเภท: เทศมณฑลแบบสภา
 • องค์กร: คณะกรรมการเทศมณฑล
 • สมาชิกคณะกรรมการเทศมณฑล:  สมาชิก Hilda Solis Mark Ridley-Thomas Sheila Kuehl Janice Hahn Kathryn Barger 
 • กรรมการผู้จัดการ: Sachi A. Hamai
พื้นที่
 • ทั้งหมด: 4,751 ตร.ไมล์ (12,310 ตร.กม.)
 • พื้นดิน: 4,058 ตร.ไมล์ (10,510 ตร.กม.)
 • พื้นน้ำ: 693 ตร.ไมล์ (1,790 ตร.กม.)
ความสูงจุดสูงสุด: 10,068 ฟุต (3,069 เมตร)
ความสูงจุดต่ำสุด: 0 ฟุต (0 เมตร)
ประชากร (1 เมษายน ค.ศ. 2010)
 • ทั้งหมด: 9,818,605 คน
 • ประมาณ (2017): 10,163,507 คน
 • ความหนาแน่น: 2,100 คน/ตร.ไมล์ (800 คน/ตร.กม.)
เขตเวลา: UTC-8 (เขตเวลาแปซิกฟิก)
 • ฤดูร้อน  (เวลาออมแสง): UTC-7 (เวลาออมแสงแปซิกฟิก)
รหัสไปรษณีย์: 90001–90899, 91001–93599
รหัสพื้นที่: 213, 310/424, 323, 562, 626, 661, 747/818, 909
รหัส FIPS: 06-037
GNIS feature ID: 277283
GDP: $664 billion
เว็บไซต์: www.lacounty.gov
เทศมณฑลลอสแอนเจลิส หรือชื่อทางการว่า เคาน์ตีออฟลอสแอนเจลิส, เป็นเทศมณฑลที่มีขนาดใหญ่ที่สุดในสหรัฐ ซึ่งมีมากถึง 10 ล้านกว่าคน จากการสำมโนในปี ค.ศ. 2017 ซึ่งเมื่อเทียบประชากรกับรัฐในสหรัฐจะได้ถึง 41 รัฐ ยังเป็นเมืองนครบาลที่เศรษฐกิจดีที่สุดเป็นอันดับที่ 3 โดยมีค่าจีดีพีถึง 7 พันล้านดอลลาห์สหรัฐ ใหญ่กว่าเมืองเบลเยียม, ซาอุดีอาระเบีย, นอร์เวย์, ไต้หวัน มีเมืองในเทศมณฑลถึง 88 เมือง และยังมีพื้นที่ที่ไม่ได้ถูกขึ้นโดยเทศมณฑลอีกมากมาย มีถึง 4,083 ตารางไมล์ (10,570 ตารางกิโลเมตร) เมืองนี้มีขนาดใหญ่กว่ารัฐเดลาแวร์และรัฐโรดไอแลนด์ในสหรัฐ เทศมณฑลนี้ยังมีที่อยู่อาศัยเป็นหนึ่งในสี่ของรัฐแคลิฟอร์เนีย และยังเป็นเทศมณฑลที่มีหลายเชื้อชาติมากที่สุดแห่งหนึ่งในสหรัฐ
แหล่งข้อมูลอื่น

แม่แบบ:AmCyc Poster
County government website
แม่น้ำโคลัมเบีย

แม่น้ำโคลัมเบีย
แม่น้ำโคลัมเบีย (อังกฤษ: Columbia River) เป็นแม่น้ำที่ใหญ่ที่สุดบริเวณตะวันตกเฉียงเหนือฝั่งแปซิฟิกของอเมริกาเหนือ แม่น้ำไหลจากเทือกเขาร็อกกีในรัฐบริติชโคลัมเบียของแคนาดา ไหลไปทางตะวันตกเฉียงเหนือ วกอ้อมทางตอนเหนือของภูเขาเซลเคิร์กแล้วลงไปทางใต้ ขยายกว้างเป็นทะเลสาบแอร์โรว์ จากนั้นไหลตัดเขตแดนรัฐวอชิงตัน สหรัฐอเมริกา โค้งไปทางตะวันตก ใกล้ ๆ เขตแดนรัฐออริกอน มีแควสายใหญ่ที่สุดมาบรรจบ คือแม่น้ำสเนก จากนั้นไหลไปทางตะวันตก เป็นเขตแดนด้านตะวันตกระหว่างรัฐวอชิงตันกับรัฐออริกอน ไปลงมหาสมุทรแปซิฟิก
แม่น้ำโคลัมเบียมีพื้นที่รับน้ำขนาดราวประเทศฝรั่งเศส ไหลผ่าน 7 รัฐของสหรัฐอเมริกาและ 1 รัฐของแคนาดา
แอสเฟียร์ อินโนเวชั่นส์

| --- | --- |
ประเภท: ธุรกิจบันเทิงออนไลน์
อุตสาหกรรม: บริการ
รูปแบบ: บริษัทมหาชน SET:AS
ก่อตั้ง: 20 กันยายน พ.ศ. 2544
สำนักงานใหญ่: 51 อาคารเมเจอร์ทาวเวอร์ พระราม 9 - รามคำแหง ชั้น 18 ห้อง 3-8 ถนนพระราม 9 แขวงหัวหมาก เขตบางกะปิ กรุงเทพมหานคร 10240
พื้นที่ให้บริการ:  ไทย  มาเลเซีย  สิงคโปร์  เวียดนาม  อินโดนีเซีย  ฟิลิปปินส์  อินเดีย
ผลิตภัณฑ์: Digital Technology
เว็บไซต์: https://www.asphere.co
บริษัท แอสเฟียร์ อินโนเวชั่นส์ จำกัด (มหาชน) (เดิม: บริษัท บี.เอ็ม. มีเดีย จำกัด และ บริษัท เอเชียซอฟท์ คอร์ปอเรชั่น จำกัด (มหาชน)) เป็นบริษัทมหาชนจำกัดประเภทสื่อบันเทิง บริษัทประกอบกิจการเป็นโฮลดิ้งคอมปานีด้านเทคโนโลยีสารสนเทศ โดยมีบริษัทย่อยเป็นผู้ให้บริการเกมออนไลน์ขนาดใหญ่ในภูมิภาคเอเชียตะวันออกเฉียงใต้ รวมถึงประเทศอินเดีย ก่อตั้งขึ้น ณ วันที่ 20 กันยายน พ.ศ. 2544  และจดทะเบียนในตลาดหลักทรัพย์แห่งประเทศไทยเมื่อวันที่ 17 พฤษภาคม พ.ศ. 2550
ประวัติ

แอสเฟียร์ อินโนเวชั่นส์ หรือเอเชียซอฟท์เดิม เป็นหน่วยธุรกิจบริหารเกมออนไลน์ที่แยกตัวออกมาจาก บริษัท บี.เอ็ม. มีเดีย จำกัด ซึ่งเป็นผู้ถือลิขสิทธิ์และจัดจำหน่ายเกมออฟไลน์รายใหญ่ในขณะนั้น บริษัทเริ่มต้นจากการเป็นผู้ถือลิขสิทธิ์เกมแร็กนาร็อกออนไลน์และเกมดรากอนราจาออนไลน์ ที่เป็นเกมบุกเบิกและสร้างชื่อเสียงของบริษัท และได้เริ่มเปิดให้บริการเกมออนไลน์ทั้งแบบพีซีและโมบายล์กว่า 170 เกม ซึ่งครอบคลุมเกมหลากหลายประเภท ไม่ว่าจะเป็น MMORPG, SRPG, Casual, FPS และ MOBA
ปัจจุบัน บริษัทปรับเปลี่ยนบทบาทเป็นโฮลดิ้งคอมปานี และดำเนินธุรกิจเกมออนไลน์ภายใต้บริษัทลูกคือ บริษัท เพลย์พาร์ค จำกัด มีเกมที่เปิดให้บริการอยู่มากกว่า 30 เกม นอกเหนือจากเชี่ยวชาญด้านการดูแลและให้บริการเกมแล้ว ยังมีความเข้าใจในการทำการตลาดในแต่ละประเทศ ซึ่งมีความต้องการและรสนิยมที่แตกต่างกัน ด้วยทีมงานที่ครอบคลุมในภูมิภาคเอเชียตะวันออกเฉียงใต้ ส่งผลให้หลากหลายเกมประสบความสำเร็จอย่างสูง และได้รับความเชื่อมั่นให้ร่วมงานกับบริษัทผู้พัฒนาเกมชั้นนำระดับโลก
นอกเหนือจากการลงทุนในธุรกิจเกมออนไลน์แล้ว บริษัทฯ ยังขยายการลงทุนไปยังหลากหลายธุรกิจ เช่น บริษัท ไทยแวร์ คอมมูนิเคชั่น จำกัด ผู้ให้บริการเว็บไซต์ www.thaiware.com ซึ่งเป็นแหล่งข้อมูลข่าวสารด้านไอที และแหล่งดาวน์โหลดข้อมูลซอฟต์แวร์ต่างๆ ทั้งของไทยและต่างประเทศ และยังให้บริการโซลูชันด้านธุรกรรมสำหรับซื้อขายหุ้นและหลักทรัพย์ภายใต้ บริษัท สกายเน็ต ซิสเท็ม จำกัด และยังเข้าลงทุนใน บิทคับ อีกด้วย
ประวัติ > ผู้ถือหุ้นรายใหญ่

ข้อมูล ณ วันที่ 13 มีนาคม 2565
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นายปราโมทย์ สุดจิตพร | 161,439,690 | 35.37% |
| 2 | น.ส.เสาวลักษณ์ จิตสัมฤทธิ์ | 41,397,656 | 9.07% |
| 3 | บริษัท ไทยเอ็นวีดีอาร์ จำกัด | 28,092,244 | 6.16% |
| 4 | กองทุนเปิด บัวหลวงหุ้นระยะยาว | 11,475,400 | 2.51% |
| 5 | STATE STREET EUROPE LIMITED | 10,492,200 | 2.30% |
มหาวิทยาลัยแม่โจ้

| --- | --- |
Maejo University

ชื่อเดิม: สถาบันเทคโนโลยีการเกษตรแม่โจ้
ชื่อย่อ: มจ. / MJU
ประเภท: สถาบันอุดมศึกษาในกำกับของรัฐ
สถาปนา: 7 มิถุนายน พ.ศ. 2477; 90 ปีก่อน (2477-06-07)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  14 ดูในบทความ  วิทยาลัย  3 ดูในบทความ  หน่วยงานสนับสนุน  19 ดูในบทความ 
งบประมาณ: 1,451,143,600 บาท (พ.ศ. 2568)
นายกสภาฯ: อำนวย ยศสุข
อธิการบดี: รองศาสตราจารย์ วีระพล ทองมา
อาจารย์: 939 คน (พ.ศ. 2567)
บุคลากรทั้งหมด: 2,354 คน (พ.ศ. 2567)
ผู้ศึกษา: 19,326  คน (พ.ศ. 2568)
ที่ตั้ง: เลขที่ 63/4 หมู่ 4 ถนนเชียงใหม่-พร้าว ตำบลหนองหาร อำเภอสันทราย จังหวัดเชียงใหม่ 50290
วิทยาเขต: วิทยาเขต  3 ดูในบทความ 
ต้นไม้: อินทนิล
สี:     สีเขียว-ขาว-เหลือง
เว็บไซต์: เว็บไซต์ของมหาวิทยาลัย

มหาวิทยาลัยแม่โจ้ (อังกฤษ: Maejo University; อักษรย่อ: มจ. – MJU) เป็นสถาบันอุดมศึกษาในกำกับของรัฐ ตั้งอยู่ที่อำเภอสันทราย จังหวัดเชียงใหม่ ก่อตั้งเมื่อวันที่ 7 มิถุนายน พ.ศ. 2477 โดยมีรากฐานจาก "โรงเรียนฝึกหัดครูประถมกสิกรรมประจำภาคเหนือ" จนได้รับการเปลี่ยนสถานะเป็นมหาวิทยาลัยแม่โจ้เมื่อวันที่ 11 พฤศจิกายน พ.ศ. 2539 เป็นมหาวิทยาลัยของรัฐลำดับที่ 23 ในประเทศไทย เมื่อวันที่ 5 พฤษภาคม พ.ศ. 2560 เปลี่ยนสถานภาพเป็นมหาวิทยาลัยในกำกับของรัฐ
ประวัติ > “ โรงเรียนฝึกหัดครูประถมกสิกรรม “

มหาวิทยาลัยแม่โจ้มีการพัฒนาจาก โรงเรียนฝึกหัดครูประถมกสิกรรมประจำภาคเหนือ ซึ่งได้รับการสถาปนาเมื่อวันที่ 7 มิถุนายน พ.ศ. 2477 ตามคำบัญชาของเจ้าพระยาธรรมศักดิ์มนตรี (สนั่น เทพหัสดิน ณ อยุธยา) รัฐมนตรีว่าการกระทรวงธรรมการในขณะนั้นเพื่อเป็นการขยายการศึกษาด้านการเกษตรไปยังส่วนภูมิภาคมากขึ้น ซึ่งโรงเรียนฝึกหัดครูประถมกสิกรรมประจำภาคเหนือถือเป็นสถานศึกษาด้านการเกษตรแห่งแรกที่ตั้งอยู่ในส่วนภูมิภาค โดยตั้งอยู่บนพื้นที่จำนวน 900 ไร่เศษบริเวณพื้นที่บ้านแม่โจ้ ตำบลหนองหาร อำเภอสันทราย จังหวัดเชียงใหม่ ควบคู่กับสถานีทดลองกสิกรรมภาคพายัพ มีพระช่วงเกษตรศิลปการ (ช่วง โลจายะ)|พระช่วงเกษตรศิลปการเป็นอาจารย์ใหญ่คนสุดท้ายของโรงเรียน รับนักเรียนจากผู้ที่สำเร็จมัธยมปีที่ 6 หรือประกาศนียบัตรครูมูลเข้าศึกษาในหลักสูตรกำหนดเวลาเรียน 2 ปี โดยได้รับประกาศนียบัตรประโยคครูประถมกสิกรรม (ป.ป.ก.) มีนักเรียนเข้าศึกษาในปีแรกจำนวน 48 คน ซึ่งในขณะนั้นพื้นที่ของโรงเรียนเรียนมีความไม่พร้อมในการทำเกษตรกรรมเนื่องจากเป็นพื้นที่ดินทรายจึงต้องมีการปรับปรุงดินให้ใช้ในกการทำการเกษตรได้ อีกทั้งสิ่งปลูกสร้างต่างๆเช่น ห้องเรียน เรือนนอน โรงอาหารและบ้านพักครู ต้องจัดสร้างขึ้นอย่างชั่วคราวเพื่อให้ทันต่อนโยบายของกระทรวงธรรมการในการเปิดโรงเรียน ทำให้ช่วงแรกของการก่อตั้งมีความยากลำบากอย่างมาก
ต่อมาได้มีการเปลี่ยนสถานะของโรงเรียนฝึกหัดครูประถมกสิกรรมประจำภาคเหนือเป็น โรงเรียนมัธยมวิสามัญเกษตรกรรมภาคเหนือ ในปี พ.ศ. 2479 หลังเปิดการการเรียนการสอนได้เพียง 3 รุ่น ซึ่งกระทรวงธรรมการเห็นว่าหลักสูตรประโยคครูประถมกสิกรรมที่เปิดไปมีผู้สำเร็จการศึกษาจำนวนเพียงพอและมีสถานศึกษาที่ต้องใช้ครูเกษตรจำนวนน้อย จึงเปิดหลักสูตรมัธยมวิสามัญเกษตรกรรม (มก.) ขึ้นแทนโดยรับผุ้ที่สำเร็จการศึกษาขั้นมัธยมปีที่ 4 เข้าศึกษาโดยกำหนดเวลาเรียน 4 ปี มีผู้สำเร็จการศึกษาในหลักสูตรจำนวน 4 รุ่น
ประวัติ > โรงเรียนเตรียมอุดมศึกษา มหาวิทยาลัยเกษตรศาสตร์

ในปี พ.ศ. 2481 ไดมีการยุบรวมโรงเรียนมัธยมวิสามัญเกษตรกรรมในส่วนภูมิภาค ได้แก่ ภาคใต้ที่ตำบลคอหงส์ จังหวัดสงขลา ภาคกลางที่อำเภอบางกอกน้อย จังหวัดธนบุรี และภาคอีสานที่ตำบลโนนวัด จังหวัดนครราชสีมา แต่มิได้ยุบโรงเรียนมัธยมวิสามัญเกษตรกรรมภาคเหนือจากการผลักดันของพระช่วงเกษตรศิลปการ (ช่วง โลจายะ) หลวงสุวรรณวาจกกสิกิจและหลวงอิงคศรีกสิการ ให้มีการรักษาโรงเรียนมัธยมวิสามัญเกษตรกรรมไว้ซึ่งต่อมาได้ยกฐานะเป็น วิทยาลัยเกษตรศาสตร์ สังกัดกระทรวงเกษตราธิการ โดยรับผู้ที่สำเร็จชั้นมัธยม 8 เข้าศึกษาในหลักสูตรอนุปริญญาทางเกษตรศาสตร์ สหกรณ์และวนศาสตร์เป็นเวลา 2 ปี โดยมีพระช่วงเกษตรศิลปการเป็นผู้อำนวยการคนแรก ซึ่งต่อมาได้เป็นรากฐานของมหาวิทยาลัยเกษตรศาสตร์ในปัจจุบัน
ในปี พ.ศ. 2482 วิทยาลัยเกษตรศาสตร์ได้ย้ายที่ตั้งจากแม่โจ้ไปยังสถานีเกษตรกลาง อำเภอบางเขน จังหวัดพระนคร โดยในส่วนของพื้นที่แม่โจ้นั้นได้ก่อตั้งเป็น โรงเรียนเตรียมเกษตรศาสตร์ โดยรับผู้สำเร็จชั้นมัธยมปีที่ 6 เข้าศึกษาในหลักสูตร 2 ปี เมื่อสำเร็จการศึกษาแล้วจึงสามารถเข้าศึกษาในระดับปริญญาที่วิทยาลัยเกษตรศาสตร์ที่บางเขนได้โดยไม่ต้องสอบ เมื่อวิทยาลัยเกษตรศาสตร์ได้รับการสถาปนาเป็นมหาวิทยาลัยเกษตรศาสตร์ในปี พ.ศ. 2486 โรงเรียนเตรียมเกษตรศาสตร์จึงได้เปลี่ยนชื่อเป็น โรงเรียนเตรียมอุดมศึกษา มหาวิทยาลัยเกษตรศาสตร์
ประวัติ > สถาบันอาชีวศึกษา

ในช่วงหลังสงครามโลกครั้งที่สอง โรงเรียนเตรียมอุดมศึกษา มหาวิทยาลัยเกษตรศาสตร์ได้ประสบปัญหาจากความรุนแรงที่เกิดขึ้นในช่วงสงครามดังกล่าวทำให้มีผู้สมัคเรียนจำนวนน้อยอีกทั้งยังมีการคมนาคมที่ลำบากและห่างไกลจากกรุงเทพมหานครมาก จึงมีแนวคิดที่จะยุบโรงเรียนเตรียมอุดมศึกษา มหาวิทยาลัยเกษตรศาสตร์ลงในปี พ.ศ. 2488 โดยได้มีการงดการรับนักศึกษาในปี พ.ศ. 2490 - 2491 เนื่องจากขาดงบประมาณและจำนวนผู้เรียนน้อย จนกระทั่งปี พ.ศ. 2491 กระทรวงเกษตราธิการได้โอนกิจการของโรงเรียนเตรียมอุดมศึกษา มหาวิทยาลัยเกษตรศาสตร์ให้กับกรมอาชีวศึกษา กระทรวงศึกษาธิการ โดยเปลี่ยนสถานะเป็นสถานศึกษาในระดับอาชีวศึกษาใช้ชื่อว่า โรงเรียนเกษตรกรรมแม่โจ้  และเริ่มเปิดสอนในปี พ.ศ. 2492 โดยรับจากผู้สำเร็จชั้นมัธยมปีที่ 6 เข้าศึกษาในหลักสูตร 3 ปี เมื่อสำเร็จแล้วจะได้รับประกาศนียบัตรอาชีวชั้นสูง แผนกเกษตรกรรม และต่อมาได้เปลี่ยนชื่ออีกครั้งเป็น วิทยาลัยเกษตรกรรมเชียงใหม่ ในปี  พ.ศ. 2499
ประวัติ > มหาวิทยาลัย

ในปี พ.ศ. 2518 ได้มีการเปลี่ยนสถานะของวิทยาลัยเกษตรกรรมเชียงใหม่ใหม่เป็น สถาบันเทคโนโลยีการเกษตร และย้ายสังกัดจากกรมอาชีวศึกษาไปสังกัดทบวงมหาวิทยาลัยแทน โดยเปิดสอนในหลักสูตรเทคโนโลยีการเกษตรบัณฑิต (ทก.บ.) ซึ่งเป็นหลักสูตรแรกในระดับปริญญาตรี รวมถึงในระดับอนุปริญญา ประกาศนียบัตรบัณฑิตชั้นสูงและประกาศนียบัตรบัณฑิต และได้เปลี่ยนชื่อสถาบันในปี พ.ศ. 2525 เป็น สถาบันเทคโนโลยีการเกษตรแม่โจ้ เนื่องจากคำว่าแม่โจ้เป็นที่รู้จักของบุคคลทั่วไปมากกว่า
สถาบันเทคโนโลยีการเกษตรแม่โจ้ได้รับการสถานปนาเป็น มหาวิทยาลัยแม่โจ้  เมื่อวัน 11 พฤศจิกายน พ.ศ. 2539 เพื่อขยายขอบเขตการให้การศึกษาและเกิดความคล่องตัวทางวิชาการและการบริหารมากขึ้น โดยปัจจุบันมีการเปิดสอนในระดับปริญญาตรีถึงปริญญาเอกโดยมีความหลากหลายในสาขาวิชานอกเหนือจากสาขาเกษตรกรรมซึ่งแม่โจ้มีความเชี่ยวชาญโดยเฉพาะทางด้านการปฏิบัติมาตั้งแต่ในช่วงของการศึกษาด้านอาชีวศึกษา รวมถึงยังมีการจัดตั้งวิทยาเขตเพื่อขยายการศึกษาไปยังส่วนภูมิภาคต่างๆ โดยวิทยาเขตแรกคือมหาวิทยาลัยแม่โจ้-แพร่ เฉลิมพระเกียรติตั้งอยู่ที่อำเภอร้องกวาง จังหวัดแพร่ และมหาวิทยาลัยแม่โจ้-ชุมพรที่อำเภอละแม จังหวัดชุมพร
ประวัติ > มหาวิทยาลัยในกำกับของรัฐ

มหาวิทยาลัยแม่โจ้ ตามพระราชบัญญัติมหาวิทยาลัยแม่โจ้ พ.ศ. 2539 เปลี่ยนสถานะจากมหาวิทยาลัยของรัฐเป็น มหาวิทยาลัยในกำกับของรัฐ ภายในการกำกับดูแลของรัฐมนตรีว่าการกระทรวงศึกษาธิการ โดยไม่สังกัด สำนักงานคณะกรรมการการอุดมศึกษา ตามพระราชบัญญัติมหาวิทยาลัยแม่โจ้ พ.ศ. 2560 ซึ่งประกาศใน ราชกิจจานุเบกษา ในวันที่ 5 เมษายน พ.ศ. 2560 และมีผลบังคับใช้ 30 วันนับจากวันประกาศในราชกิจจานุเบกษาเป็นต้นไปคือให้มีผลบังคับใช้ในวันที่ 6 พฤษภาคม พ.ศ. 2560
สัญลักษณ์ประจำมหาวิทยาลัย

ต้นไม้สัญลักษณ์ของมหาวิทยาลัย คือ อินทนิล
อินทนิล เป็นไม้ยืนต้นที่แข็งแรง อายุยาวนาน และเจริญเติบโตได้ทุกสภาพของประเทศไทย แทน ความแข็งแกร่ง อดทน ของศิษย์แม่โจ้ดอกอินทนิล
ช่ออินทนิล มีลักษณะเกาะกันเป็นกลุ่มแน่น สีสด แทน ความรัก ความสามัคคี และความกลมเกลียว
อินทนิลเป็นต้นไม้ที่เจริญได้ดีในทุกภาคของประเทศไทย แทน ศิษย์แม่โจ้ที่มาจากทุกหนทุกแห่ง และกระจายกันออกไปเจริญเติบโตก้าวหน้าอยู่ทั่วทุกภาค
ต้น เปลือก และใบ ของอินทนิล ใช้เป็นยาสมุนไพรได้ แทน คุณค่าของศิษย์แม่โจ ที่ได้สร้างประโยชน์ให้กับสังคม